23 bokke dood aangetref in Oos-KaapBoerbokke (Argieffoto ter illustrasie) Foto: boergoats.co.za Minstens 23 bokke van ŉ vee-eienaar in Qhorha naby Dutywa in die Oos-Kaap, is dood aangetref. “Die bokwagter het Woensdag die nuus aan die 54-jarige man meegedeel,” het kapt. Jackson Manatha, woordvoerder van die polisie, in ŉ verklaring gesê. “Die bokke het nie enige uitwendige beserings nie.” Die bokke is omstreeks 15:00 in een van die tuine in die dorpie aangetref. Die vee-eienaar vermoed sy bokke is vergiftig. Die polisie stel ondersoek in. Niemand is nog in verband met die voorval in hegtenis geneem nie. Enigiemand wat verdere besonderhede het word versoek om die polisie te skakel by 047 489 1333.